'Woudfontein': 'Spanningsroman' lei lekker om bos | Netwerk24
Dit is Saterdag weer 'n Warren Whiteley-lose Leeus wat opruk Durban toe om die Haaie in die Haaitenk aan wal te probeer sleep in hul Superrugby-kragmeting.
Herschel Jantjies se onlangse uitnodiging na 'n Springbok-beplanningskamp sal rugbyliefhebbers met nuwe oë laat kyk na sy verwagte tweestryd met die All Black Aaron Smith, wanneer die Stormers en die Highlanders Saterdag in 'n Superrugby-wedstryd op
Mediese fondse ondersoek wat glo op dokters se ras fokus
Die Raad op Mediese Skemas gaan 'n ondersoek doen oor die bewering dat swart en Indiese dokters die teiken is van mediese fondse in ondersoeke oor bedrog.
'Woudfontein': 'Spanningsroman' lei lekker om bos
05 Julie 2015 14:48
Sit agteroor vir 'n vrek plesierige satire wat die draak steek met die spanningsgenre sonder om karakters en intrige in te boet, skryf JB Roux.
Haasbroek se tong is diep in sy kies: Woudfontein is eerder 'n draakstekery met spanningsromans as 'n spanningsroman op sigself. Die karakters, agtergrond en intrige smeek om nie ernstig opgeneem te word nie, maar die verhaal is oortuigend genoeg (vir 'n satire).
Die intrige is boeiend, maar die redigering is nie goed genoeg nie, met flaters soos "die geritsel van koppies en pierings" (bl. 17) en "yster valdeure" (bl. 160) moet "staaldeure" wees. Dit pla ook dat die skrywer amper elke karakter en ding (soos 'n houtkappersmes, die pastoor se motorfiets en daardie einste tantetjie met die "kanon" in haar handsak) by die laaste hoofstuk indruk om dit funksioneel te maak: dié geskarrel voel geforseerd.
Al is daar tekortkominge, voel die lees van Woudfontein nie soos tydmors nie en die meeste boeklesers wat 'n stórie wil hê, gaan hulle nie aan teksfoute steur nie. Dis wel jammer dat die ietwat kleurlose voorblad nie die trant van die verhaal weerspieël nie.
'n Mens hóú van die karakters. Ondanks die kwinkslae en kaskenades is hulle méér as hansworse. Dis geen grap vir 'n skrywer om snaaks te wees en terselfdertyd geloofwaardige karakters te skep nie.
Daar is te min humor in die onlangse Afrikaanse literatuur en dié boek is groot sports. Beginner-romansiers van Haasbroek se formaat verdien erkenning.